วันศุกร์ที่ 2 เมษายน 2564
รองนายกฯ อนุทิน ลงพื้นที่แม่ฮ่องสอนส่งมอบวัคซีนป้องกันโควิด-19 รวม 2,000 โดส สร้างภูมิคุ้มกันบุคลากรด่านหน้าปฏิบัติหน้าที่ดูแลผู้ลี้ภัยความไม่สงบจากประเทศเพื่อนบ้านอย่างปลอดภัย
รองนายกรัฐมนมตรี นายอนุทิน ชาญวีรกูล ลงพื้นที่แม่ฮ่องสอนส่งมอบวัคซีนป้องกันโควิด-19 รวม 2,000 โดส สร้างภูมิคุ้มกันบุคลากรด่านหน้าปฏิบัติหน้าที่ดูแลผู้ลี้ภัยความไม่สงบจากประเทศเพื่อนบ้านอย่างปลอดภัย
เมื่อวันที่2เม.ย. 2564น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่านายอนุทินชาญวีรกูลรองนายกรัฐมนตรีและรมว.สาธารณสุขได้เดินทางลงพื้นที่จังหวัดแม่ฮ่องสอนเพื่อตรวจเยี่ยมพื้นที่พร้อมมอบนโยบายการดำเนินงานรองรับสถานการณ์ไม่สงบในประเทศเพื่อนบ้านที่อาจส่งผลกระทบต่อความมั่นคงความปลอดภัยของประชาชนในพื้นที่ตามแนวชายแดนโดยเฉพาะในช่วงเวลาที่ยังมีการระบาดของโรคโควิด-19
ทั้งนี้นายอนุทินได้เดินทางไปยังโรงพยาบาลแม่สะเรียงอ.แม่สะเรียงจ.แม่ฮ่องสอนเพื่อมอบวัคซีนป้องกันโรคโควิด-19จำนวน2,000โดสเพื่อให้โรงพยาบาลกระจายฉีดให้แก่บุคลากรทางการแพทย์บุคลากรด่านหน้าที่ปฏิบัติหน้าที่กับผู้อพยพลี้ภัย
น.ส.ไตรศุลีกล่าวว่ารองนายกรัฐมนตรีและรมว.สาธารณสุขได้พบปะผู้บริหารจังหวัดแม่ฮ่องสอนอำเภอแม่สะเรียงเพื่อมอบนโยบายการดำเนินงานเพื่อรองรับสถานการณ์ความไม่สงบในประเทศเพื่อนบ้านและเยี่ยมผู้ได้รับผลกระทบจากสถานการณ์ไม่สงบในประเทศเพื่อนบ้านที่เข้ารับการรักษาในโรงพยาบาลแม่สะเรียง
รองนายกรัฐมนตรีและรมว.สาธารณสุขได้กล่าวระหว่างการพบปะให้นโยบายทั้งบุคลากรด้านสาธารณสุขและความมั่นคงว่าการเดินทางมายังจังหวัดแม่ฮ่องสอนครั้งนี้นอกจากจะได้มอบวัคซีนป้องกันโรคโควิด-19และอุปกรณ์ป้องกันโรคแล้วยังได้นำความปรารถนาดีและความห่วงใยจากพล.อ.ประยุทธ์จันทร์โอชานายกรัฐมนตรีและรมว.กลาโหมมาถึงเจ้าหน้าที่ทุกคนเพื่อเป็นกำลังแก่ผู้ปฏิบัติหน้าที่เพื่อมนุษยธรรมเพื่อนบ้านที่หนีภัยความไม่สงบเข้ามายังประเทศไทย
อย่างไรก็ตามการปฏิบัติหน้าที่ดังกล่าวทั้งบุคลากรด่านหน้าและประชาชนในพื้นที่ต้องปลอดภัยด้วยเพราะในประเทศเพื่อนบ้านขณะนี้ยังคงมีการแพร่ระบาดของโรคโควิด-19อยู่มากผู้ที่หลบหนีเข้ามาอาจจะมีผู้ที่ติดเชื้อทั้งหมดต้องได้รับการดูแลอย่างเป็นระบบและรัดกุมจึงเป็นที่มาที่รัฐบาลจัดสรรวัคซีนมาให้เจ้าหน้าที่ในพื้นที่และพร้อมสนับสนุนในประเด็นที่มีการร้องขอเข้ามายังส่วนกลางต่อไป
ทั้งนี้วัคซีนป้องกันโรคโควิด-19ที่จัดสรรให้พื้นที่อ.แม่สะเรียง2,000โดสครั้งนี้เป็นวัคซีนของซิโนแวคซึ่งรองนายกรัฐมนตรีให้นโยบายให้บุคลากรผู้ปฏิบัติงานกับผู้ลี้ภัยให้เร่งฉีดวัคซีนให้เร็วที่สุดเพื่อสร้างภูมิคุ้มกันสามารถปฏิบัติหน้าที่อย่างปลอดภัยพร้อมกับให้ความมั่นใจว่าฉีดวัคซีนแล้วปลอดภัยเพราะรองนายกรัฐมนตรีก็ฉีดวัคซีนของซิโนแวคครบทั้ง2โดสและไม่มีอาการข้างเคียงแต่อย่างใด
น.ส.ไตรศุลีกล่าวว่าหลังจากนั้นรองนายกรัฐมนตรีได้เดินทางไปยังโรงพยาบาลส่งเสริมสุขภาพตำบลแม่สามแลบอ.สบเมยจ.แม่ฮ่องสอนเพื่อตรวจเยี่ยมรับฟังปัญหาผลกระทบทางด้านสาธารณสุขจากความไม่สงบในประเทศเพื่อนบ้านเพื่อเป็นข้อมูลการกำหนดนโยบายรวมถึงการสนับสนุนการทำงานของเจ้าหน้าที่ที่ดูแลประชาชนในพื้นที่ต่อไป
นายชนกมากพันธุ์รองผู้ว่าราชการจังหวัดแม่ฮ่องสอนรายงานในที่ประชุมกับรองนายกรัฐมนตรีว่าจ.แม่ฮ่องสอนแบ่งการบริหารเป็น7อำเภอโดยมีพื้นที่ติดต่อกับประเทศเมียนมาทางบก326กิโลเมตรและทางน้ำ157กิโลเมตรตั้งแต่วันที่11มี.ค.-1เม.ย. 2564มีผู้ลี้ภัยจากความไม่สงบในเมียนมาเข้ามา4,297คนและเดินทางกลับประเทศแล้ว2,680คนส่วนที่เหลือพักอยู่ณพื้นที่จุดแรกรับตามแนวชายแดนริมแม่น้ำสาละวิน
ส่วนในพื้นที่ชั้นในขณะนี้ไม่มีการเคลื่อนไหวทางการเมืองของชาวเมียนมาในพื้นที่พักพิงทั้ง4จุดในอ.เมืองแม่ฮ่องสอนอ.ขุนยวมและอ.สบเมยโดยข้อกังวลหลักของจังหวัดในสถานการณ์ขณะนี้คือปัญหาการแพร่ระบาดของโรคโควิด-19ซึ่งต้องการการสนับสนับสนุนอุปกรณ์ทางการแพทย์และเวชภัณฑ์จากส่วนกลาง
............